
ŠAKIŲ RAJONO SAVIVALDYBĖS  TARYBA

SPRENDIMAS
DĖL VIEŠOSIOS ĮSTAIGOS GRIŠKABŪDŽIO AMBULATORIJOS  2009 METŲ FINANSINĖS ATSKAITOMYBĖS TVIRTINIMO BEI PRITARIMO VEIKLOS ATASKAITAI
 

2010 m. balandžio 29 d. Nr. T-91
Šakiai

 

 

                    Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2008, Nr.113-4290) 16 str. 2 d. 19 p. ir 3 d. 5 p., Viešųjų įstaigų įstatymo (Žin., 1996, Nr.68-1633; 2004, Nr.55-752) 10 str. 1 d. 6 p. ir 12 str. 1 d. bei rajono savivaldybės tarybos 2009 m. vasario 26 d. sprendimu Nr.T-31 patvirtinto rajono savivaldybės tarybos veiklos reglamento 82.19.2 ir 83.5 p., nusprendžia:
                    1.  Patvirtinti viešosios įstaigos Griškabūdžio ambulatorijos 2009 metų finansinę atskaitomybę (pridedama).

                    2.   Pritarti viešosios įstaigos Griškabūdžio ambulatorijos 2009 metų veiklos ataskaitai (pridedama).

 

 

Meras


                                                
  Juozas Bertašius

VŠĮ GRIŠKABŪDŽIO AMBULATORIJA

Kodas 190809860. Alyvų g. 1, LT 71295 Griškabūdis Šakių raj. Tel. Faks.(8-345) 41 096. El. Paštas StaseZiliene@one.lt

VIEŠOSIOS ĮSTAIGOS GRIŠKABŪDŽIO AMBULATORIJOS

2009 m. VADOVO VEIKLOS BEI FINANSINĖS ATSKAITOMYBĖS

ATASKAITA

VšĮ Griškabūdžio ambulatorija aptarnauja Griškabūdžio ir Barzdų seniūnijų gyventojus.  Iš viso VšĮ Griškabūdžio ambulatorija aptarnauja  3704 gyventojus.

Įstaigoje dirba 21 darbuotojas, iš jų yra 4 gydytojai: 2 – šeimos gydytojas, 1 - odontologas, 1 ginekologas konsultantas, 11 viduriniojo personalo darbuotojų: iš jų 7  bendruomenės slaugytojos: 1 - vaikų slaugytoja, 4 kaimo medicinos punktų slaugytojos,1 – slaugos administratorė arba vyresnioji slaugytoja, 1-  medicinos registratorė, 1 – akušerė, 1 – gydytojo odontologo padėjėja, sveikatos statistikė, klinikos laborantė. Kiti specialistai, tarnautojai ir  pagalbiniai personalo darbininkai iš viso yra 5:  buhalterė, valytoja, ūkvedys ir 2 kūrikai.

Ligonius aptarnaujame ne vien Griškabūdžio ambulatorijoje, bet ir medicinos punktuose, kurių yra 4: Paluobių k., Degutinės k., Barzdų k., ir Baltrušių k. Medicinos punktuose atliekami profilaktiniai vaikų skiepijimai, organizuojama ligonių slauga, medicininės procedūros.

VšĮ Griškabūdžio ambulatorijoje teikiama pirminio lygio sveikatos priežiūra, odontologinė priežiūra, dirbamas profilaktinis, prevencinis darbas. Sėkmingai tęsiamos prevencinės programos dėl prostatos vėžio ankstyvosios diagnostikos, dėl gimdos kaklelio piktybinių navikų, dėl krūties vėžio profilaktikos ir ankstyvosios stadijos išaiškinimo.

VšĮ Griškabūdžio ambulatorijoje ir medicinos punktuose Europos Sąjungos skirtų investicinių fondų lėšomis atnaujintas ambulatorijos pastatas, įranga, baldai, kompiuterinė įranga, medicininė aparatūra. Dėl to pagerėjo medicinos darbuotojų darbo sąlygos, pacientų aptarnavimo kokybė, pagreitėjo registracijos ir statistinių duomenų apdorojimo darbas.

2009 m.VšĮ Griškabūdžio ambulatorijoje apsilankė -16 985 ligoniai. Iš jų pas šeimos gydytojus – 14 617, pas gydytoją odontologą – 1994 ligoniai, pas gydytoją ginekologą – 374.

Apsilankymų į namus skaičius – 252, profilaktinių patikrinimų per 2009 m.- 3705, iš jų pas šeimos gydytojus – 2724, pas ginekologą – 197, pas odontologą – 784.

 2009 m. iš viso gauta pajamų - 732 419 litų. Iš Kauno teritorinės ligonių kasos gauta pajamų -702 886 litų. Ligonių kasos įsiskolinimas už  2009 metus yra -  74 969. 07 litų. 

 2009 metais patyrėme išlaidų  - 705 529 litų. Iš jų darbo užmokesčiui  –  435 538 litų..            

Smulkesnė kitų išlaidų analizė pridedama finansinėje ataskaitoje už 2009 m.

Problemų šiuo metu dar lieka, reikia sutvarkyti ambulatorijos pastato apšiltinimą,  drenažo sistemą, aplinką,  parkavimo aikštelę, bet tam neturime lėšų. Paluobių medicinos punktas šiuo metu nedirba (darbuotoja yra motinystės atostogose, yra pavaduojantis žmogus), punktas yra sename pastate, o tai neatitinka medicininių higienos reikalaujamų normų. Ruošiamės Paluobių medicinos punkto atnaujinimui pagal higienos paso reikalaujamas normas.

Stengiames, kad pagerėtų medicinos paslaugų prieinamumas, paslaugų kokybė. Personalas noriai ir nuolat kelia kvalifikaciją, atnaujina žinias. Ligoniai pas šeimos gydytoją patenka tą pačią dieną, išankstinė registracija yra tik pas gydytoją odontologą.

2009 m. VšĮ Griškabūdžio ambulatorijos odontologas toliau vykdo moksleivių sveikatos priežiūros  programą, vaikų krūminių dantų padengimą silantinėmis medžiagomis. Taip pat ambulatorijoje toliau sėkmingai  vykdomos ir tęsiamos nuo 2004 metų pradėtos programos dėl gimdos kaklelio piktybinių navikų, informavimas dėl krūties piktybinių navikų profilaktikos, prostatos vėžio ankstyvosios diagnostikos prevencijos, širdies ir kraujagyslių prevencijos programos.

Vyriausioji gydytoja                                                                                   Stasė Česlova  Žilienė

